Official Journal L 017 , 21/01/1997 P. 0028 - 0029



Nariadenie Komisie (ES) č. 89/97 z 20. januára 1997, ktorým sa mení a dopĺňa nariadenie (EHS) č. 2454/93, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2913/921 z 12. októbra 1992, ktorým sa ustanovuje Colný kódex spoločenstva, ktoré bolo naposledy zmenené a doplnené nariadením (ES) č. 82/972, a predovšetkým jeho článok 249, keďže overovanie netto hmotnosti tovaru uvedenej v colných vyhláseniach na prepustenie banánov do colného režimu voľný obeh predstavuje ťažkosti súvisiace s metodikou a jednotným uplatňovaním; keďže je preto vhodné konkretizovať metódy na určovanie a kontrolu netto hmotnosti banánov; keďže opatrenia uvedené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Nariadenie Komisie (EHS) č. 2454/933 sa mení a dopĺňa takto: 1. Vkladá sa tento článok: "Článok 290a Colná kontrola banánov patriacich pod číselný znak KN 0803 00 19 na účely overenia ich netto hmotnosti pri dovoze predstavuje najmenej 10 % colných vyhlásení za jeden rok a na jeden colný úrad. Vykonanie colnej kontroly banánov sa uskutoční v čase ich uvoľnenia do voľného obehu, a to v súlade s pravidlami stanovenými v prílohe 38b." 2. Vkladá sa táto príloha 38b: "Príloha 38b 1. Na účely uplatňovania článku 290a colné orgány colného úradu, na ktorom je podané colné vyhlásenie na uvoľnenie čerstvých banánov do colného režimu voľný obeh, určia netto hmotnosť, a to na základe vzorky nákladových kusov za každý druh nákladového kusu a za každé miesto pôvodu. 2. Vážené nákladové kusy tvoria reprezentatívnu vzorku colného vyhlásenia. Ide najmenej o tieto množstvá: Počet deklarovaných nákladových kusov (podľa nákladových kusov a podľa pôvodu) Počet nákladových kusov, pri ktorých sa má vykonať colná kontrola - do 400 - od 401 do 700 - od 701 do 1 000 - od 1 001 do 2 000 - vyše 2 000 5 7 10 13 15 Keď je celý náklad deklarovaný v jednom colnom vyhlásení, colný úrad môže, pokiaľ nie je podozrenie na podvod, založiť výpočet vlastnej hmotnosti na minimálnej vzorke 15 nákladových kusov (toho istého druhu a z toho istého miesta pôvodu). Vlastná hmotnosť sa určí takto: - otvorenie najmenej jedného nákladového kusu a vypočítanie hmotnosti, - hmotnosť nákladového kusu je schválená pre všetky nákladové kusy toho istého druhu a odvodzuje sa od hmotnosti všetkých jednotiek vážených nákladových kusov, - takto zistená priemerná hmotnosť na jeden nákladový kus banánov, založená na hmotnosti kontrolnej vzorky, sa akceptuje ako základ na určenie vlastnej hmotnosti banánov, na ktoré sa vzťahuje toto colné vyhlásenie." Článok 2 Do 1. januára 1998 Komisia opätovne preskúma kontrolné množstvá uvedené v článku 1. Článok 3 Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev. Bude sa uplatňovať od 1. februára 1997. Toto nariadenie je záväzné vo svojej celistvosti a priamo uplatniteľné v členských štátoch. V Bruseli 20. januára 1997 Za Komisiu Mario MONTI člen Komisie 1 Ú. v. ES L 302, 19.10.1992, s. 1. 2 Ú. v. ES L 17, 21.1.1992, s. 1. 3 Ú. v. ES L 253, 11.10.1993, s. 1.